Document ID: 32004D0392

Padomes Lēmums 2004/392/KĀDP
(2003. gada 19. maijs)
par Nolīguma starp Eiropas Savienību un Rumāniju par Rumānijas dalību Eiropas Savienības vadītajos spēkos (EUF) Bijušajā Dienvidslāvijas Maķedonijas Republikā slēgšanu
EIROPAS SAVIENĪBAS PADOME,
ņemot vērā Līgumu par Eiropas Savienību, un jo īpaši tā 24. pantu,
ņemot vērā prezidentūras ieteikumu,
tā kā:
(1) Padome 2003. gada 27. janvārī ir pieņēmusi Vienoto rīcību 2003/92/KĀDP par Eiropas Savienības militāro operāciju Bijušajā Dienvidslāvijas Maķedonijas Republikā (BDMR) [1].
(2) Minētās vienotās rīcības 8. pantā paredzēts, ka sīki izstrādātus noteikumus par trešo valstu dalību atbilstīgi Līguma 24. pantam reglamentē attiecīgs nolīgums.
(3) Saskaņā ar Padomes 2003. gada 18. marta Lēmumu, ar ko ģenerālsekretāram/Augstajam pārstāvim (SG/HR) ir atļauts uzsākt sarunas, ģenerālsekretārs/Augstais pārstāvis ar Rumāniju ir apspriedis nolīgumu par Rumānijas dalību Eiropas Savienības vadītajos spēkos (EUF) Bijušajā Dienvidslāvijas Maķedonijas Republikā.
(4) Minētais nolīgums ir jāapstiprina,
IR PIEŅĒMUSI ŠO LĒMUMU.
1. pants
Ar šo Eiropas Savienības vārdā tiek apstiprināts Nolīgums starp Eiropas Savienību un Rumāniju par Rumānijas dalību Eiropas Savienības vadītajos spēkos (EUF) Bijušajā Dienvidslāvijas Maķedonijas Republikā.
Nolīguma teksts ir pievienots šim lēmumam.
2. pants
Ar šo Padomes priekšsēdētājs tiek pilnvarots iecelt personu, kam piešķirtas pilnvaras parakstīt nolīgumu, lai tas kļūtu saistošs Eiropas Savienībai.
3. pants
Šis lēmums stājas spēkā pieņemšanas dienā.
4. pants
Šo lēmumu publicē Eiropas Savienības Oficiālajā Vēstnesī.
Briselē, 2003. gada 19. maijā

Labels: 18
15
5